《阴雨向月余三月初一闻鸠鸣有作》
宋代·舒岳祥

春雨蒙蒙来，花时昏昏过。
山深多悲风，闭户只欲卧。
此村无杜鹃，不知桑叶大。
滩声自不恶，赖此洗尘堁。
晓闻晴鸠呼，云阴似将破。
故园何时归，麦饭出舂磨。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。